**Uecker** tai myös **Ucker** (puol. *Wkra*) Saksan Mecklenburg-Etu-Pommerin ja Brandenburgin osavaltioissa Vorpommern-Greifswaldin piirikunnan Mecklenburgische Seenplattessa ja Uckermarkin piirikunnassa virtaava 98 kilometriä pitkä joki. Joen valuma-alueen pinta-ala on 2 435 neliökilometriä. Se laskee Itämereen Ueckermündessä Oderinhaffissa. Joen nimitys on Uecker sen alajuoksulla Mecklenburg-Etu-Pommerissa ja Ucker yläjuoksulla Brandenburgissa.

Joen kulku
----------

Joki alkaa pelto-ojana Ringwaldenin pohjoispuolelta ja virtaa järvialueella heti pienien järvien läpi. Läpivirtausjärvet ovat Ringwaldenissa Große Krinertsee (korkeus 67 metriä mpy.) sekä Temmenissä Düstersee ja Mülensee (62 m mpy.). Joki putoaa nyt nopeasti alemmaksi. Stegelitzin läpi virtaavaa yläjuoksua kutsutaan myös nimellä *Kleine Ucker*, joka päättyy ylempään Uskerjärveen eli Oberuckerseen (18,6 m mpy.). Järven itärannalla sijaitsevat taajamat Warnitz ja pohjoispäässä Seehausen. Alemman Uckerjärven eli Unteruckerseen (17,7 m mpy.) yläpuolista jokiosuutta kutsutaan myös Kanaliksi. Se virtaa pienen Möllenseen taajaman läpi. Unteruckerseen pohjoispäässä sijaitsee Prenzlaun kaupunki. Kaupungin pohjoispuolella sijaitsee joen vieressä laaja kosteikkoinen tulva-alue. Joki ylittää osavaltiorajan uoman puolivälissä.

Mecklenburg-Etu-Pommerissa joki laskeutuu alas alangolle. Joen tulva-alue korostuu alangolla ja tulva-alueen viljelykäyttö näyttää vähentyneen. Tulva-alueella erottuu ilmavalokuvissa säännöllisen muotoisia vesialtaita tai kosteikkoja, jotka johtuvat kaivaustöistä. Joen vasemmalta puolelta siihen yhtyvät Köhntop ja Strasburger Mühlbach. Joki ohittaa Pasewalkin kaupungin ja pian Torgelowin kaupungin. Joki on Torgelowissa pengerretty rannoiltaan kanavaiseksi. Pian Eggesinin kaupungin jälkeen tulva-alue leviää ja siinä on runsaasti lammikoita. Joki saa täällä lisää vettä suuresta Randowin sivu-uomasta. Tulva-alueen pohjoispuolelle ja merenrannikolle joen suistoon jää kaupunki Ueckermünde. Joen virtaussuunta on ollut koko matkan etelästä pohjoiseen päin.

* Joen suistoalueen rakennettua uomaaJoen suistoalueen rakennettua uomaa
* Suistoalueen satamalaitureitaSuistoalueen satamalaitureita
* Joutsenia, heinäsorsia ja nokikanojaJoutsenia, heinäsorsia ja nokikanoja
* Nostosilta UeckermündessäNostosilta Ueckermündessä
* Randowin sivu-uoma yhtyy UeckeriinRandowin sivu-uoma yhtyy Ueckeriin
* Villa TorgelowissaVilla Torgelowissa
* Liikennettä sillalla PasewalkissaLiikennettä sillalla Pasewalkissa
* Uomaa SeehausessaUomaa Seehausessa

Luontoarvoja
------------

Mereltä nousee kalaa jokeen kutemaan. Yleisiä vapaa-ajan kalastajien saalislajeja ovat hauki, ahven, kuha, meritaimen ja toisinaan myös lohi.

Vesistön valuma-alue
--------------------

Joen pääuoman latvavedet virtaavat monen pikkulammen tai järven kautta. Valuma-alueen pinta-ala on 2 435 neliökilometriä, joka jaettuna joen pituuden kanssa, antaa valuma-alueen keskileveydeksi 25 kilometriä. Tämän vuoksi pääuoman sivu-uomat ovat yleensä varsin lyhyitä. Tietojen lähteet on luetteloitu taulukon alle ja ne on yksilöity taulukon oikeassa sarakkeessa.

| Sivu-uomannimi  | Etäisyysmereen(km) | Pääuomankohta  | Pituus(km)  | VirtaamaMQ(m³/s) | Valuma-alue(km²) | Lähteet   |
| --- | --- | --- | --- | --- | --- | --- |
| pääuoma laskee **Itämereen** |
| Randow |  | alajuoksu | 68 | 1,1 |  | 2,–,2,5,5,– |
| Strasburger Mühlbach |  | alajuoksu |  |  |  | 2,–,2,–,–,– |
| Köhntop |  | alajuoksu | 54 |  | 181 | 2,–,2,3,–,3 |
| Dauergraben |  | alajuoksu |  |  |  | 2,–,2,–,–,– |
| Steinfurter Bach |  | alajuoksu |  |  |  | 2,–,2,–,–,– |
| Quillow |  | alajuoksu | 36 |  |  | 2,–,2,4,–,– |
| Strom |  | alajuoksu | 25 |  |  | 2,–,2,6,–,– |
| Schäfergraben |  | Unteruckersee |  |  |  | 2,–,2,–,–,– |
| Dreeschergraben |  | Unteruckersee |  |  |  | 2,–,2,–,–,– |
| Lower Mühlbach |  | Kanal |  |  |  | 2,–,2,–,–,– |
| Rauegraben |  | Oberuckersee |  |  |  | 2,–,2,–,–,– |
| Stierngraben |  | Oberuckersee |  |  |  | 2,–,2,–,–,– |
| Geelandseebach |  | yläjuoksu |  |  |  | 2,–,2,–,–,– |
| oja Sabinenseestä |  | Mühlensee |  |  |  | 2,–,2,–,–,– |
| oja Klareseestä |  | Düstersee |  |  |  | 2,–,2,–,–,– |
| oja Kleiner Krinertseestä |  | Großer Krinertsee |  |  |  | 2,–,2,–,–,– |
|

Lähteet: 1 = , 2 = , 3 = , 4 = , 5 = , 6 =

Huomioita
---------

1. 1 2 3 4 5 6 7 8 9 10 11  Tieto on luettu saksankielisen wikipedian artikkelista de:Uecker.
2. ↑  Tieto on luettu saksankielisen wikipedian artikkelista de:Köhntop.
3. ↑  Tieto on luettu saksankielisen wikipedian artikkelista de:Quillow.
4. ↑  Tieto on luettu saksankielisen wikipedian artikkelista de:Randow.
5. ↑  Tieto on luettu saksankielisen wikipedian artikkelista de:Strom.

Lähteet
-------

1. 1 2 3  Rivers & river systems, green-guiding.de, Viitattu 20.12.2021
2. 1 2 3  Ucker.png (kartta), Wikipedia Commons, Viitattu 19.12.2021
3. 1 2  Peene Flussystem (kartta), Wikipedia Commons, Viitattu 22.12.2021
4. ↑  Ucker–Uecker, Randow, Welse.png (kartta), Wikipedia Commons, Viitattu 20.12.2021

Aiheesta muualla
----------------

* Kuvia tai muita tiedostoja aiheesta **Uecker** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Uecker